Baobaballéen - Two Danes On Tour
Baobaballéen
Ved byen Morondava, som ligger på Madagaskars vestkyst, kan man se baobaballéen, som er meget berømt – et af de mest fotograferede steder i Madagaskar.
Anne Marie syntes, at det var lidt noget pjat at køre så langt for at se en række træer, men hun måtte efterhånden overgive sig, da vi nød synet af alléen både ved solop- og nedgang.
Og mens vi nu var ovre vestpå, fik vi også mulighed for at besøge Kirindy skovreservat. Denne park huser det største antal forskellige lemurarter i landet, og hvis man er meget, meget heldig, så er det her, at der er den største chance for at se en fossa, Madagaskars største rovdyr, som ligner lidt en mellemting mellem en hund og en kat. Den er utrolig god til at klatre i træer, da den går på jagt efter lemurer, mens de sover og den kan følge en lemurflok i dagevis, inden der er bid.
Og på tilbagevejen stoppede vi jo på baobaballéen igen, så I får også lige et solnedgangsbillede.
Følg os på Facebook, hvor vi lægger flere rejsebillede ud og kommer med updates, når vi er på farten.
Famadihanahttp://twodanesontour.com/wp-content/uploads/2017/04/DSC_1303-600x531.jpg
Madagaskar set igennem en bilrudehttp://twodanesontour.com/wp-content/uploads/2017/04/DSC_1292-600x800.jpg